Nkwinti: Grondgryp is nie ŉ opsie nieGugile Nkwinti. Foto: GCIS “Grondgryp is nie ŉ opsie nie, daar is geen so beleid nie. Om dit te doen sal mens die grondwet moet wysig.” Nkwinti het die uitlatings gemaak tydens ŉ mediakonferensie in Boksburg na ŉ vergadering oor die vordering van die groenskrif oor grondhervorming. Nkwinti se adjunk, Lechesa Tsenoli, sê Nasionale Verwysingsgroep, wat bestaan uit verteenwoordigers insluit van tradisionele leiers, landbou, opkomende boere en die regering, het terugvoering gegee oor die verskillende aspekte van die groenskrif. Hy sê daar moet versigtig omgegaan word met die kwessie van grondhervorming. “Vir sommige is dit ŉ kwessie van lewe en dood. Die staat kan dit voorkom deur dit spoedig uit te sorteer.” Hy sê een van die deurslaggewende kwessies in grondhervorming is die idee van gewillige koper, gewillige verkoper. “Wanneer ŉ boer hoor dat sy grond gekoop kan word, stoot hy die prys van sy plaas op. Hulle sê dan: Dit is die staat kom ons ons melk hulle.” Nkwinti sê die konsep van gewillige koper gewillige verkoper kan nie werk as die staat betrokke is nie.